Շատ վատ աղջիկներ

**«Շատ վատ աղջիկներ»** (, բառացիորեն - **«Ծանր գիշեր»** ) ամերիկյան սև կատակերգություն, որը նկարահանվել է Լյուսիա Անյելոյի կողմից։ Դերերում են Սկառլեթ Յոհանսոնը, Զոի Քրավիցը, Քեյթ ՄաքՔիննոնը, Ջիլիան Բելլը, Իլանա Գլեյզերը և Փոլ Վ. Դաունսը։

## Սյուժե
Քոլեջի հինգ լավագույն ընկերներ Ջեսը, Բլերը, Ֆրենկին, Ալիսը և Պիպան 10 տարի անց վերամիավորվում են Մայամիում երեկույթի համար։ Երեկույթի ժամանակ նրանք պատահաբար սպանում են մերկապարողին։ Բոլոր հնարավոր միջոցներով փորձում են դա թաքցնել, բայց խնդիրները միայն ավելանում են։

Աղջիկները նոր հեռախոս են գնում և այնտեղից զանգում Բլերի հորեղբորը, որն իրավաբան է։ Խուճապի մեջ նրան պատմում են կատարվածը, իսկ նա հայտնում է, որ այժմ իրենց կարող է սպառնալ մինչև 15 տարվա ազատազրկում ապացույցներ կեղծելու և հենց սպանության համար։

Ընկերները որոշում են ազատվել դիակից և խեղդել այն օվկիանոսում։ Դրանից հետո նրանք հանկարծ հիշում են, որ իրենց հարևանները՝ Լին և Պիետրոն, ունեն անվտանգության տեսախցիկ, որը կարող էր նկարահանել իրենց։ Նրանք Բլերին ուղարկում են ժապավենը ստանալու, քանի որ նախկինում հարևանները հետաքրքրություն են ցուցաբերել նրա նկատմամբ, սակայն աղջիկը նրանց հետ սեքսով զբաղվելուց հետո հայտնաբերում է, որ տեսախցիկները ամբողջ ժամանակ չեն աշխատել։ Այդ պահին մարմինը ալիքների կողմից հետ է գալիս դեպի ափ և այժմ տիկնայք նոր ծրագրի կարիք ունեն, նրանք վերադառնում են տուն, որպեսզի մտածեն դրա մասին։

Ոստիկան Սքոթին թակում է նրանց դուռը, Ֆրենկին բացում է այն և նա սկսում է ճնշել նրան, նա վախից հարվածում է նրան և ոստիկանն ուշագնաց է լինում։ Աղջիկները մի փոքր մտածելուց հետո վերջապես հասկանում են, որ հենց նա է եղել իրենց պատվիրած մերկապարողը, բայց այդ դեպքում ո՞ւմ են նրանք սպանել...

Նրանք գողանում են Սքոթիի մեքենան, որպեսզի նորից փորձեն ազատվել մարմնից, սակայն վթարի են ենթարկվում և մեքենայով գնում տուն։ Այս պահին գալիս են հետախույզներ Ֆրեյզերը և Ռուիզը և հանգստացնում կանանց՝ բացատրելով, որ նրանք դժվարության մեջ չեն լինի, քանի որ իրենց սպանած տղամարդը դաժան հանցագործ էր, որը փախչում էր ոստիկանությունից։ Երբ հետախույզները սկսում են հարցաքննել կանանց, Պիպան հասկանում է, որ նրանք իրականում հանցակիցներն են այն տղամարդու, ում սպանել են, երբ տեսնում է հետախուզման մեջ գտնվող պաստառը նորությունների էջում։ Հասկանալով, որ իրենց բացահայտել են՝ Ֆրեյզերը և Ռուիզը կապում են կանանց և Սքոթիին և սպառնում գնդակահարել նրանց։

Ջեսը բաց թողնելով դրամայի մեծ մասը, քանի որ նա վերևում լոգանք էր ընդունում՝ իջնում է և տեսնում, թե ինչ է կատարվում, նա չեզոքացնում է Ֆրեյզիերին մազերի լաք օգտագործելով և սպանում Ռուիզին։ Ֆրեյզերը ազատվում է ձեռնաշղթաներից և փորձում փախչել, բայց հանկարծ նրան հարվածում է Փիթերը իր մեքենայով, որը թմրանյութի մեծ չափաբաժին է ընդունել՝ արթուն մնալու և Մայամի հասնելու համար։

Ջեսը հաստատում է, որ ցանկանում է ամուսնանալ Փիթերի հետ այս շաբաթավերջին։ Ֆրենկին և Բլերը որոշում են վերամիավորվել որպես զույգ, իսկ Ալիսը սիրավեպ է սկսում Սքոթիի հետ։ Պիպան բացահայտում է, որ ոստիկանությունը հանել է բոլոր մեղադրանքները, քանի որ նրանց բոլոր զոհերը հանցագործներ են եղել։

Հետտիտրային տեսարանում Ջեսն ու Փիթերը Ալիսին տանում են տուն, որտեղ նա գտնում է Ջեյի թաքցրած ադամանդները։

## Դերերում

## Արտադրություն
2015 թվականի հունիսի 22-ին Sony Pictures-ը սցենարիստներ Լյուսիա Անյելոյից և Փոլ Վ. Դաունսից ձեռք է բերել *«Move That Body»* կանացի կատակերգության իրավունքները, որում նա պետք է կատարեր գլխավոր դերերից մեկը։ 2015 թվականին ֆիլմի սցենարն ընդգրկվել է լավագույն սցենարների սև ցուցակում։

### Քասթինգ
2015 թվականի դեկտեմբերի 15-ին Սկառլեթ Յոհանսոնը միացել է դերասանական կազմին և կատարել գլխավոր դերը։ 2016 թվականի ապրիլի 28-ին հայտարարվել է, որ Զոե Կրավիցը կնկարահանվի ֆիլմում։ 2016 թվականի մայիսի 2-ին հայտարարվել է ֆիլմի նոր անվանումը՝ «Rock That Body»։ Դերասանական կազմին միացել են նաև Քեյթ ՄաքՔիննոնը, Ջիլիան Բելը և Իլանա Գլեյզերը։ Օգոստոսին Դեմի Մուրը, Թայ Բարելը և Քոլթոն Հեյնսը միացել են դերասանական կազմին։ Սեպտեմբերին Էնրիկե Մուրչիանոն և Հասան Մինհաջը հաստատել են իրենց դերերը ֆիլմում։

### Նկարահանումներ
Հիմնական լուսանկարչությունը սկսվել է 2016 թվականի օգոստոսին Saddle Rock-ում, Նյու Յորք։ 2016 թվականի սեպտեմբերի 26-ին նկարահանումները կայացել են Նյու Յորք նահանգի Մաունթ Վերնոն քաղաքում.

## Քննադատություն
Ֆիլմը հակասական արձագանքների է արժանացել։

Rotten Tomatoes կայքում ֆիլմն ունի 44% վարկանիշ՝ հիմնված քննադատների 159 ակնարկների վրա, միջինը 5,3/10 գնահատականով։ Կայքի քննադատական կոնսենսուսում ասվում է՝ «Ֆիլմն անշուշտ ունի շնորհալի դերասաններ և նրանք լավն են որոշ զվարճալի տեսարաններում, բայց նրանց տաղանդները, իհարկե լավ չեն օգտագործվում կատակերգության մեջ, որը տառապում է բաց թողնված հնարավորությունների առատությունից»։

Metacritic կայքում ֆիլմն ունի 100-ից 51 միավոր՝ հիմնված 40 գրախոսականների վրա։

CinemaScore-ի կողմից հարցված հանդիսատեսը ֆիլմին տվել է «C+» միջին գնահատականը A+-ից F սանդղակով, մինչդեռ PostTrak-ը հայտնում է, որ հանդիսատեսը 66% դրական գնահատական է տվել։

## Թողարկում
Ֆիլմի սկզբնական թողարկման ամսաթիվը եղել է 2017 թվականի հունիսի 23-ը:Հետագայում այն տեղափոխվեց հունիսի 16-ը։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Ֆիլմեր, որոնց գործողությունները տեղի են ունենում 2016 թվականին
Կատեգորիա:Ֆիլմեր, որոնց գործողությունները տեղի են ունենում 2006 թվականին
Կատեգորիա:Նյու Յորք նահանգում նկարահանված ֆիլմեր
Կատեգորիա:Ֆիլմեր մահվան մասին